اسلام آباد : شب برات 14شعبان المعظم سَے شنبے نا دے 7مارچ آ مذہبی عقیدت وشرفمندی اٹ اڈ تننگک‘ مچ آ ملک انا کل شار تا مسیت وایلو عبادت گاہ تے ٹی برکتی ءُ محفل نا بست وبند کننگک‘ شب بیداری مریک و مچ آ نن عبادت ونفل خواننگک۔ فرزندان اسلام شب برات نا مچی تے ٹی اللہ تعالیٰ غان تینا گناہ تیان توبہ، ملک وقوم انا سلامتی، عالم اسلام نا سربلندی،کشمیر وفلسطین نا آجوئی و تینا زوال مروک آتا مغفرت و درجہ غاتا بڑزی کن خصوصی دعا کیک۔ دا برکتی آ نن انا رد اٹ اخبارک خصوصی ایڈیشن شینک کیرہ وخت اس کہ پی ٹی وی و نجی ٹی وی چینل تیان ہم خصوصی پروگرام ٹیلی کاسٹ کننگک۔
(آن لائن)
